CELEX: 32006R0591
Language: hu
Date: 2006-04-12 00:00:00
Title: A Bizottság 591/2006/EK rendelete ( 2006. április 12. ) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról

13.4.2006   
            
            
               HU
            
            
               Az Európai Unió Hivatalos Lapja
            
            
               L 104/11
            
         
      A BIZOTTSÁG 591/2006/EK RENDELETE
   
   (2006. április 12.)
   a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 29. cikke (1) bekezdésére,
   mivel:
   
               (1)
            
            
               A 2535/2001/EK bizottsági rendelet (2) III. A. melléklete megállapítja a kontingensidőszakonként importálható, Ausztráliából származó cheddar sajt legnagyobb megengedett mennyiségét.
            
         
               (2)
            
            
               Az 1994. évi Általános Vám- és Kereskedelmi Egyezmény (GATT) XXIV. cikkének 6. pontja keretében folytatott tárgyalásokat követően az Európai Közösség által kötött megállapodások végrehajtásáról, a vám- és statisztikai nómenklatúráról és a közös vámtarifáról szóló 2658/87/EGK rendelet I. mellékletének módosításáról szóló, 2006. január 30-i 267/2006/EK tanácsi rendelet (3) az éves behozatali vámkontingens értelmében az Ausztráliából származó cheddar esetében további 461 tonna elosztásáról rendelkezik. Ezért indokolt kiigazítani a 2535/2001/EK rendelet III. A. mellékletében említett, 09.4521 kontingensszám alá tartozó sajt mennyiségét.
            
         
               (3)
            
            
               A 2535/2001/EK rendeletet ezért ennek megfelelően kell módosítani.
            
         
               (4)
            
            
               Mivel az érintett éves vámkontingens január 1-jén nyílik meg, ez a rendelet 2006. január 1-jétől alkalmazandó, és azt a lehető leghamarabb hatályba kell léptetni.
            
         
               (5)
            
            
               Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2535/2001/EK rendelet III. A. mellékletben a 09.4521 kontingensszámra vonatkozó rész helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2006. január 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. április 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 341., 2001.12.22., 29. o. A legutóbb a 316/2006/EK rendelettel (HL L 52., 2006.2.23., 22. o.) módosított rendelet.
   
      (3)  HL L 47., 2006.2.17., 1. o.
   
      MELLÉKLET
      
         
                     Kontingensszám
                  
                  
                     KN-kód
                  
                  
                     Megnevezés
                  
                  
                     Származási ország
                  
                  
                     Éves kontingens januártól decemberig (tonnában)
                  
                  
                     Importvám (EUR/100 kg nettó tömeg)
                  
                  
                     IMA 1 bizonyítványok kitöltésére vonatkozó szabályok
                  
               
                     „09.4521
                  
                  
                     ex 0406 90 21
                  
                  
                     Egész cheddar sajtok (a hagyományos lapos, hengeres alakban, legalább 33 kg, de 44 kg-ot nem meghaladó nettó tömeggel, és kocka vagy paralelepipedon alakú sajtok, amelyek nettó tömege 10 kg, vagy több) legalább 50 tömegszázalék zsírtartalommal a szárazanyagban, legalább három hónapig érlelve
                  
                  
                     Ausztrália
                  
                  
                     3 711
                  
                  
                     17,06
                  
                  
                     Lásd a XI. melléklet B. pontját”